CPF ควัก 404 ลบ. ซื้อกิจการฟาร์มหมู-ปลูกพืชไร่รัสเซีย
CPF ควัก 404 ลบ. ซื้อกิจการ "BiltOil LLC." ฟาร์มหมู-ปลูกพืชไร่รัสเซีย คาดแล้วเสร็จไตรมาส 3/64
CPF ควัก 404 ลบ. ซื้อกิจการ "BiltOil LLC." ฟาร์มหมู-ปลูกพืชไร่รัสเซีย คาดแล้วเสร็จไตรมาส 3/64
18 พ.ค. 2564

บริษัท เจริญโภคภัณฑ์อาหาร จำกัด (มหาชน)  หรือ CPF ระบุว่า วานนี้ (17 พ.ค.) Charoen Pokphand Foods (Overseas) LLC. และ CPF Netherlands B.V. I ซึ่งเป็นบริษัทย่อยของบริษัทฯ ได้เข้าลงนามทำสัญญากำหนดกรอบแผนการซื้อขายหุ้นใน Limited Liability Company BiltOil (BiltOil LLC.) กับ Aleinikov Sergey Valerievich และ  Shamikhin Oleg Albertovich (Framework Agreement) เพื่อเข้าซื้อเงินลงทุนทั้งหมดใน BiltOil LLC. โดยคาดราคาซื้อขายเบื้องต้นอยู่ที่ 950,000,000 รัสเซียรูเบิลหรือเทียบเท่าประมาณ 404 ล้านบาท (อ้างอิงอัตราแลกเปลี่ยน ณ วันที่ 17 พ.ค.2564 เท่ากับ 0.4253 บาท ต่อ 1 รัสเซียรูเบิล ) และบริษัทฯ คาดว่าการเข้าทำรายการจะแล้วเสร็จภายในไตรมาส 3/64
สำหรับ BiltOil LLC. เป็นบริษัทซึ่งจัดตั้งขึ้นภายใต้กฎหมายของรัสเซีย และถือเงินลงทุนทั้งหมดใน Campofarm LLC. ซึ่งดำเนินธุรกิจฟาร์มสุกรเป็นหลัก ปัจจุบัน Campofarm LLC. เป็นเจ้าของและบริหารกิจการฟาร์มเลี้ยงสุกรในเมืองมอสโก ประเทศรัศเซีย มีแม่พันธ์ประมาณ 2,600 ตัว และมีกำลังการผลิตสุกรขุนอยู่ที่ 63,000 ตัวต่อปี นอกจากนี้ Campofarm LLC. ยังประกอบธุรกิจปลูกพืชไร่ในที่ดินเช้า โดยมีกำลังผลิตประมาณ 13,000 ตันต่อปี